Vrou sterf ná skoonseun haar glo met petrolbom gooi | Maroela Media
Die polisie is op soek na die skoonseun van 'n bejaarde vrou nadat hy haar glo Sondag met 'n petrolbom in Johannesburg gegooi het.
Sers. Obakeng Mabaso, 'n polisiewoordvoerder, het Maandag aan Maroela Media gesê die voorval het in Sophiatown naby Melville en Newlands plaasgevind. "Die polisie is na die toneel ontbied waar 'n 12-jarige seun die polisie gelei het na waar die 73-jarige vrou met 'n petrolbom gegooi is," het Mabaso gesê.
Die vrou is na 'n nabygeleë hospitaal geneem en het later die dag aan haar beserings beswyk.
"Die skoonseun word deur die polisie gesoek in verband met die voorval. Teen Maandagmiddag was hy nog nie opgespoor nie," het sy gesê.
Sy het gesê die polisie het aanvanklik 'n saak van poging tot moord ondersoek, maar dit is nou verander na moord, aangesien die slagoffer gesterf het.
Die slagoffer se naam mag nog nie bekend gemaak word nie. 'n Bron het aan Maroela Media gesê die slagoffer se skoonsuster het 'n hartaanval gekry toe sy die nuus gehoor het en word by 'n hospitaal se intensiewesorgeenheid behandel.
SA se top 10 restaurante
Kan n skoonma n man nou so kwaad maak ? Dalk . . . . .
Goeie hemel! Dis erg. Waarvoor moet daar altyd gemoor word? Dit wil my voorkom dit is in hulle ingebore. Arme vrou. Mag iemand hom beetkry en dieselfde doen!
Wat 'n WREDE manier om te sterf.
Lol mens kry skoon ma's waarmee die duiwel self nie wil inmeng nie. Die man het seker maar gedink genoeg is genoeg. My skoon ma is nie juis ver van dit af nie.
Dit was baie wreed en onsinnig, Leon ek dink jy is dalk die [email protected] in die drinkwater en nie jou skoonma nie, as ek so jou swak onsmaaklike kommentaar lees.